রাতারাতি ইন্টারনেট সেনসেশন হয়ে উঠেছেন কেরল-কন্যা প্রিয়া প্রকাশ ভরিয়ার। ‘জাতীয় ক্রাশ’-এর তকমাও পেয়েছেন অষ্টাদশী। আর তাই এবার থেকে সোশ্যাল মিডিয়ায় নিজের প্রতি পোস্টের জন্য বড় দর হাঁকাচ্ছেন প্রিয়া। 
প্রিয়া প্রকাশ ভরিয়ার-ই আপাতত দেশের যুব সমাজের কাছে হার্টথ্রব, ‘জাতীয় ক্রাশ’! মালয়ালম ছবির কার্যত আনকোরা মুখ প্রিয়া প্রকাশ রাতারাতি খ্যাতির উত্তুঙ্গ চূড়ায়। ‘সেলিব্রিটি’ তকমা পেয়েছেন মাত্র কিছুদিন হল। তার মধ্যেই তিনি রেকর্ড করে ফেললেন সোশ্যাল মিডিয়ায়। খ্যাতির আঁচ লাগতেই তিনি ছুঁয়ে ফেলেছিলেন স্বয়ং ক্রিশ্চিয়ানো রোনাল্ডোকে।
নেট জগতের পরিসংখ্যান বলছে, প্রিয়া প্রকাশ মাত্র একদিনে নিজের ইনস্টাগ্রাম অ্যাকাউন্টে ফলোয়ার যোগ করেছেন ১ মিলিয়ন অর্থাৎ দশ লক্ষ। এতেই গড়ে ফেলেছেন এক অনন্য নজির। বিশ্বে তৃতীয় সেলিব্রিটি হিসেবে তিনি রাতারাতি দশ লক্ষ ফলোয়ার পেলেন। রোনাল্ডো-প্রিয়ার সঙ্গেই মডেল অভিনেত্রী কাইলি জেনার এই ‘রেকর্ড’ করেছিলেন।
বর্তমানে প্রিয়ার ইনস্টাগ্রামে ফলোয়ার সংখ্যা ৫.১ মিলিয়ন। বিপুল ফলোয়ার সংখ্যা নিয়ে  সোশ্যাল মিডিয়ায় প্রতি পোস্টের জন্য তাই ৮ লক্ষ টাকা চার্জ করছেন প্রিয়া! আন্তর্জাতিক সংবাদমাধ্যমের প্রতিবেদন থেকে এমনই জানা গিয়েছে। 

এই বিষয়ে অন্যান্য খবর

হঠাৎই প্রিয়া সপ্তম স্বর্গে! কাকে দেখে দারুণ মুগ্ধ ‘ন্যাশনাল ক্রাশ’
প্রিয়া হারিয়ে দিলেন ফেসবুকের মালিক মার্ক জুকেরবার্গকে, নতুন রেকর্ড


রাতারাতি প্রিয়ার খ্যাতির জন্য বহু ব্র্যান্ড তাঁর সঙ্গে কাজ করতে ইচ্ছুক। আর হঠাৎ করে সেলেব হয়ে ওঠা প্রিয়াও সেই সুযোগের সদ্বব্যবহার করছেন প্রিয়া। আর প্রিয়ার কেরিয়ার গ্রাফ যদি এমনই চলতে থাকে, তাহলে ভবিষ্যতে যে তিনি সুপারস্টার হবেন তা বলাই বাহুল্য। 
 



 

Lose not yourself in a far off time,seize the moment that is thine✨ Pc: @vyshakh_edappal @manumulanthuruthyphotography @suhail_choyi_photography Design: @kizmath_by_sidra_kadeeja
A post shared by  priya prakash varrier (@priya.p.varrier) on Mar 1, 2018 at 10:38pm PST



প্রসঙ্গত, কেরলের ছবি ‘ওরু আদার লাভ’-এর একটি গানের ভিডিও-তে ভ্রূভঙ্গিমা করে বিখ্যাত হয়েছেন প্রিয়া। এক কথায় বলতে গেলে প্রিয়ার বৃহস্পতি এখন তুঙ্গে রয়েছে। আপাতত অপেক্ষা, কবে মুক্তি পায় ছবিটি।